laion/Wikipedia-Exotic huggingface dataset:
জাঠিভাঙ্গা গণহত্যা

জাঠিভাঙ্গা গণহত্যা হলো ১৯৭১ সালের ২৩ এপ্রিল বৃহত্তর দিনাজপুর জেলার ঠাকুরগাঁও মহকুমার জাঠিভাঙ্গা এলাকায় বাঙালি হিন্দু ও রাজবংশী সম্প্রদায়ের ওপর পাকিস্তানি সেনাবাহিনী ও তাদের দেশীয় সহযোগী রাজাকারদের দ্বারা চালিত একটি গণহত্যা। পাকিস্তানিদের সহযোগীরা ছিলেন জামায়াতে ইসলামী, মুসলিম লীগ ও পাকিস্তান ডেমোক্রেটিক পার্টির সদস্যরা। গণহত্যার শিকার সকলেই ছিলেন হিন্দু সম্প্রদায়ের। ধারণা করা হয়, গণহত্যায় কয়েক ঘণ্টার মধ্যে ৩,০০০ জনেরও বেশি বাঙালি হিন্দু প্রাণ হারান। ১৯৭১ সালের ২৩ এপ্রিল জগন্নাথপুর, চকহলদি, সিঙ্গিয়া, চণ্ডীপুর, আলমপুর, বাসুদেবপুর, গৌরীপুর, মিলনপুর, খামারভোপলা, শুকানপুকুরী, ঢাবঢুবসহ ১২টি গ্রামের হিন্দু সম্প্রদায় ভারতের উদ্দেশ্যে যাত্রা শুরু করে। যাত্রার এক পর্যায়ে তারা জাঠিভাঙ্গা নামক স্থানে একত্রিত হয়। জাঠিভঙ্গায় আসার পর স্থানীয় দালালেরা তাদের পথরোধ করে এবং পাকিস্তানি সেনাবাহিনীকে খবর দেয়। হিন্দু পুরুষদের জাঠিভাঙ্গা মাঠে একত্রিত করা হয়। পাকিস্তান সেনাবাহিনীর সদস্যরা দুইটি সামরিক ট্রাকে করে তদস্থলে আগমন করে এবং হিন্দুদের সারিবদ্ধ করে দাঁড় করিয়ে মেশিনগানের ব্রাশফায়ারে হত্যা করে। সকালে গণহত্যা শুরু হয়ে বিকাল পর্যন্ত চলে। সেনাবাহিনীর প্রস্থানের পর স্থানীয় সহযোগীদরা মৃতদেহ পাশের পাথরাজ নদীর ধারে নিয়ে আসে এবং মাটিচাপা দেয়। ঘটনায় ৩,০০০ থেকে ৩,৫০০ জন নিহত হন বলে ধারণা করা হয়। তবে, হত্যাকাণ্ডে তিন সহস্রাধিক ব্যক্তি নিহত হন বলে স্বীকৃত। আনুমানিক ৩০০ থেকে ৫০০ জন নারী বিধবা হন বলে ধারণা করা হয়। ২০০৯ সালে বাংলাদেশ সরকার গণহত্যার স্থানে একটি স্মৃতিসৌধ স্থাপন করে। ২০১১ সালে বেঁচে যাওয়া ব্যক্তিরা ও নিহত ব্যক্তিদের আত্মীয়রা নিহতদের স্মরণে শোকর‍্যালি বের করে এবং স্মরণসভার আয়োজন করে। সভায় বক্তারা যুদ্ধাপরাধীদের ফাঁসি দাবি করেন। ২০১১ সালের আগস্ট মাসে বাংলাদেশ সরকার গণহত্যায় নিহত ৮৯ জনের বিধবা স্ত্রীকে ২,০০০ টাকা করে ক্ষতিপূরণ প্রদান করে। ঠাকুরগাঁও সদর উপজেলার উপজেলা নির্বাহী অফিসার তৌহিদুল ইসলামের মতে, গণহত্যার শিকার পাঁচশত ব্যক্তির বিধবা স্ত্রীকে ধাপে ধাপে স্কিমের আওতায় আনা হবে। "Aid for war widows, finally"। The Daily Star। আগস্ট ২৫, ২০১১। সংগ্রহের তারিখ জানুয়ারি ২৯, ২০১২।  "Jhathibhanga massacre day observed in Thakurgaon"। The Daily Star। সংগ্রহের তারিখ মার্চ ৮, ২০১৬।  "যুদ্ধাপরাধের বিচার চান শহীদদের স্ত্রীরা"। Samakal। এপ্রিল ১৮, ২০১০। ২০১৩-০১-০১ তারিখে মূল থেকে আর্কাইভ করা। সংগ্রহের তারিখ জানুয়ারি ২২, ২০১২।  "জাঠিভাঙ্গা গণহত্যা: ঠাকুরগাঁওয়ে যুদ্ধাপরাধীদের বিচার দাবি"। bdnews24.com। এপ্রিল ২৩, ২০১১। নভেম্বর ১৩, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২২, ২০১২।  "Thakurgaon was freed on this day in 1971"। The Daily Star। ডিসেম্বর ৩, ২০১০। সংগ্রহের তারিখ জানুয়ারি ২৫, ২০১২।  "ঠাকুরগাঁওয়ের ৫শ' বিধবা ভাতা পাচ্ছেন"। The Daily Janakantha। আগস্ট ২৬, ২০১১। নভেম্বর ২৪, ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ২২, ২০১২।
ভেরোনিক আযান

ভেরোনিক আযান একজন ফরাসি কত্থক নৃত্যশিল্পী। তিনি সৌন্দর্য এবং লাবণ্যের জন্য সমধিক পরিচিত। জীবনের সক্রিয় বছরগুলোতে নাচের সময় তিনি বিভিন্ন বিখ্যাত উৎসবে নৃত্য পরিবেশনের জন্য বিশ্বব্যাপী ভ্রমণ করেছিলেন। আযানের জন্ম ফ্রান্সে। তিনি ৭ বছর বয়সে প্রথম সপরিবারে ভারতে পৌঁছেছিলেন। রবিশঙ্করের একটি সঙ্গীতানুষ্ঠানে অংশ নেওয়ার পরে তাঁর বাবা-মা সেতার এবং তবলা কীভাবে বাজাতে হয় তা শিখতে ভারতে চলে আসার সিদ্ধান্ত নিয়েছিলেন। তাঁর বাবা কিশান মহারাজের অধীনে তবলা বাজানো শিখেছিলেন এবং তাঁর মায়ের সেতার শেখার গুরু ছিলেন বারাণসীর আমান্থ মিশ্র এবং নেপালের নরেন্দ্র বড়জু। তাঁরা উত্তর ভারতের সাংস্কৃতিক কেন্দ্র হিসাবে বিবেচিত বারাণসী শহরে বসতি স্থাপন করেছিলেন। ভেরোনিক বিশেষত ঘুঙুরধ্বনির প্রতি মোহগ্রস্ত ছিলেন। তিনি সিতারা দেবীর বোন শ্রীমতী অলকানন্দ দেবীর কাছে কত্থকের দীক্ষা শুরু করেছিলেন। পরে তিনি দিল্লিতে গিয়ে সেখানকার কত্থক কেন্দ্রে যোগ দিয়েছিলেন এবং পণ্ডিত বিরজু মহারাজের শিষ্যত্ব গ্রহণ করেছিলেন। ২০১৭ সালের ২রা আগস্টে তিনি ইন্দোনেশিয়ার বালিতে মৃত্যুবরণ করেছেন। আযান খাজুরাহো নৃত্য উৎসব, ফ্রান্সে ভারতীয় উৎসব (১৯৮৫), সোভিয়েত ইউনিয়ন (১৯৮৭) এবং জাপান (১৯৮৮) সহ জাতীয় ও আন্তর্জাতিক বিভিন্ন অনুষ্ঠানে অংশ নিয়েছিলেন। তিনি বিরজু মহারাজ পরিচালিত বেশ কয়েকটি নৃত্য-নাটকেও নৃত্য প্রদর্শন করেছিলেন এবং ভারত ও ইউরোপে তাঁর দল নিয়ে ভ্রমণ করেছিলেন। ১৯৯৫ সালে সর্বাধিক মর্যাদাপূর্ণ অনুষ্ঠানগুলোর একটি ফ্রান্সের অ্যাভিগনন ফেস্টিভ্যালে নৃত্যপ্রদর্শন করার জন্য তাঁকে আমন্ত্রণ করা হয়েছিল। তিনি মেক্সিকোতে বেশ কয়েকটি নৃত্যপ্রদর্শন করেছিলেন এবং সেখানে তিনি তাঁর জীবনের ১০টি বছর অতিবাহিত করেছিলেন। "Indiansarts.com"। www.indiansarts.com। সংগ্রহের তারিখ ৯ মার্চ ২০১৮।  "DANSE. Installée en Inde depuis l'âge de 9 ans, Véronique ( H)azan a appris l'art du kathak auprès d'un gourou, à New Delhi. Aujourd'hui, celle qui se sent malgré tout française se produit en solo à Avignon. Hazan, le kathak par hasard et par passion."। সংগ্রহের তারিখ ৯ মার্চ ২০১৮।  Siebenkaes, Marie-Luise। "Lucknow Kathak Dance, Classical Indian Dance"। www.tarang-classical-indian-music.com। ৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৮।  Sangghvi, Malavika (১৫ আগস্ট ২০১৭)। "High fashion in Santacruz"। Mid-Day। সংগ্রহের তারিখ ২৯ মে ২০২০।  http://www.dgcs.unam.mx/gacetaweb/2004/040826.pdf[স্থায়ীভাবে অকার্যকর সংযোগ] http://indu.com/thehindu/thscript/print.pl?file=2005061701080200.htm&date=2005/06/17/&prd=fr&[স্থায়ীভাবে অকার্যকর সংযোগ] http://pages.pathcom.com/~ericp/kathak.html*http://www.royaleeindiavisa.com/utter-pradesh.html[স্থায়ীভাবে অকার্যকর সংযোগ]
আচকান

আচকান (হিন্দি: अचकन) 'বাঘল বান্দি' নামেও পরিচিত, একটি হাঁটু পর্যন্ত দৈর্ঘ্যের জ্যাকেট যেটি ভারতীয় উপমহাদেশের বেশিরভাগ পুরুষেরা আংরাখার মত পরেন। আচকান শব্দটি আংরাখা থেকে উদ্ভূত হয়েছে (সংস্কৃত: अंगरक्षक, অঙ্গ-রক্ষক )। ভারতীয় উপমহাদেশের বিভিন্ন অঞ্চলে আংরাখা পরার চলন ছিল। যদিও এর মূল কাটছাঁট একই রকম ছিল, অঞ্চল থেকে অঞ্চলভেদে এর শৈলী এবং দৈর্ঘ্য ভিন্ন ভিন্ন হত। গ্রীক বয়ান অনুযায়ী, মৌর্য্য যুগে পুরুষ এবং মহিলাদের আচকানের মত পোশাক পরিধান করতে দেখা যেত। এই জাতীয় পোশাকের প্রথম দিকের প্রমাণ দেখতে পাওয়া গেছে ইরানের ভাস্কর্য এবং খোদিত শিলাচিত্রের পাশাপাশি পার্থিয়ান সাম্রাজ্যের চিত্রগুলিতে। ভারতে এই পোশাকের প্রথম দিকের প্রমাণ পাওয়া গেছে কুষাণ সাম্রাজ্যের সময় থেকে, যে সাম্রাজ্য স্থাপিত হয়েছিল মধ্য এশীয় যাযাবর উপজাতি দ্বারা। তবে, যেহেতু কুষাণরা গ্রিকো পার্থিয়া সাম্রাজ্য থেকে তাদের সংস্কৃতির অনেকগুলি দিক গ্রহণ করেছিল, সুতরাং এটি বিশ্বাসযোগ্য যে এই পোশাকটি পার্থিয়ান সংস্কৃতির উত্তরাধিকার। এটিকে শেরওয়ানি থেকে বিভিন্ন দিক দিয়ে আলাদা করা যায়, বিশেষ করে সামনে বোতামের দিক দিয়ে। আচকান ঐতিহ্যগতভাবে পাশের দিকে খোলা থাকে এবং সরু ফিতা দিয়ে বাঁধা হয়। এই শৈলীর খোলাবন্ধ করাটি বাঘল বন্দি নামে পরিচিত। তবে সম্মুখ দিয়ে খোলাবন্ধের বিষয়টি অস্বাভাবিক নয়, যেমনটি আংরাখায় দেখা যায়। বহিঃপরিহিত কোট জাতীয় পোশাকের কারণে শেরওয়ানি সর্বদা সরাসরি সম্মুখ দিয়ে খোলাবন্ধ করতে হয়। আংরাখার মতো আচকান ঐতিহ্যগতভাবে পাটকা দিয়ে পরিধান করতে হয়, পুরো পোশাকটি ঠিকভাবে পরে থাকার জন্য কোমরে কোমরবন্ধ বা ডোরা জড়াতে হয়। যদিও মধ্যযুগীয় সময়ে ঐতিহ্যগতভাবে শেরওয়ানি পরিধান করা হত বিশেষ অনুষ্ঠানের জন্য আলংকারিক বহিরঙ্গন হিসাবে, আচকান সর্বদা ধুতি বা চুড়িদারের সঙ্গে পরিধান করা হয়। আনুষ্ঠানিক এবং অনানুষ্ঠানিক উভয় উপলক্ষে বিভিন্ন কাপড় থেকে তৈরি আচকান পরিধান করা হয়, এটিতে গোটা এবং বাদলার মতো ঐতিহ্যবাহী সূচিকর্ম রয়েছে। আজকের দিনে, ভারতীয় উপমহাদেশে বিবাহ অনুষ্ঠান বা অন্যান্য আনুষ্ঠানিক উৎসব উপলক্ষে বিবাহের পাত্র সাধারণত আচকান পরিধান করে। ভারত উপমহাদেশে আচকানের বিভিন্ন আঞ্চলিক বৈচিত্র রয়েছে, এবং সেগুলি আঞ্চলিক নামেই পরিচিত, যেমন নেপাল এবং উত্তর-পূর্ব ভারতে দৌরা, দক্ষিণ ভারতে অঙ্গি এবং ভারতীয় হিমালয় অঞ্চলে চোলা বা চোলু। আচকানের সাথে চিত্রিত সমুদ্রগুপ্ত, গুপ্ত সাম্রাজ্য আচকান, স্যাশ এবং বাইরের কোট দিয়ে চিত্রিত ভাস্কর্য, প্রথম শতাব্দীতে। আচকান পরিহিত এক ব্যক্তি ডোরা বা স্যাশ কোমরে জড়ানো। দিল্লির টেক্সটাইল যাদুঘরে পুরুষদের দ্বারা পরিহিত আচকান এবং অঙ্গরাখার বিভিন্ন শৈলীর প্রদর্শন। Zaira Mis, Marcel Mis (2001) Asian Costumes and Textiles: From the Bosphorus to Fujiama [১] Kumar, Ritu (2006) Costumes and textiles of royal India "The Kushanas: India and Beyond (60 CE - 230 CE)"। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২১।
বিদার বিমানবন্দর

বিদার বিমানবন্দর, বিদার এয়ার ফোর্স স্টেশন নামেও পরিচিত, (আইএটিএ: IXX, আইসিএও: VOBR) ভারতের কর্ণাটকের বিদার, চিদারিতে অবস্থিত সামরিক সুবিধা সংবলিত একটি ঘরোয়া বিমানবন্দর। বিদার দক্ষিণ ভারতের প্রাচীনতম সামরিক বিমান ঘাঁটি গুলির একটি। এখানে বিদার এয়ার ফোর্স স্টেশনটি ভারতীয় বিমান বাহিনী দ্বারা পরিচালিত একটি প্রশিক্ষণ বিদ্যালয় এবং এছাড়াও সূর্যকিরণ এরোব্যাটিক্স টিম (স্কেট) এর একটি ঘাঁটি। বিদার একটি বেসামরিক বিমানবন্দর থাকার দীর্ঘ চাহিদার পরিপ্রেক্ষিতে ভারতীয় বিমান বাহিনী তাদের বিমান ঘাঁটিটি বাণিজ্যিক ফ্লাইট পরিচালনার জন্য ব্যবহার করতে দেওয়ার জন্য সম্মত হয়। ২০০৮-০৯ সালে বিদার গুরুদ্বারে গুরু-তা-গাদ্দি উদযাপনের আগে একটি সিভিল টার্মিনাল নির্মিত হয়। ভারতীয় বিমান বাহিনী এখান থেকে বিমান বাহিনীর অ্যাকাডেমির মাধ্যমে উন্নত জেট প্রশিক্ষণ বিমান কিরণ এমকে ২ পরিচালনা করে। এছাড়াও বিমানবাহিনীর বিশেষ দক্ষ দল সূর্য কিরণের একটি ঘাঁটি। বেলগাম বিমানবন্দর বেগমপেট বিমানবন্দর Bidar Air Force Station ওয়েব্যাক মেশিনে আর্কাইভকৃত ২৫ এপ্রিল ২০১২ তারিখে OurAirports "TruJet Bidar to Bangalore flight"। TruJet। সংগ্রহের তারিখ ২৫ জানুয়ারি ২০২০। [স্থায়ীভাবে অকার্যকর সংযোগ]
বাসুদেবপাড়া

বাসুদেবপাড়া দক্ষিণ-মধ্য বাংলাদেশের বরিশাল বিভাগের বরিশাল জেলায় অবস্থিত একটি গ্রাম। "NGA GeoNames Database"। National Geospatial-Intelligence Agency। ২০১৭-০৩-১৮ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৭।
অরুণা মোহান্তি

অরুণা মোহান্তি (জন্ম: ৪ এপ্রিল, ১৯৬০) একজন ওড়িশি নৃত্যশিল্পী, নৃত্য পরিকল্পনাকার (কোরিওগ্রাফার) এবং গুরু। তিনি বর্তমানে ওড়িশা (উড়িষ্যা) নৃত্য একাডেমির কার্যনির্বাহিকা (সেক্রেটারি)। তিনি তাঁর কাজের জন্য পদ্মশ্রী সহ বেশ কয়েকটি পুরস্কার পেয়েছেন। অরুণা মোহান্তি শ্রীনাথ রাউত এবং গোবিন্দ পালের অধীনে তাঁর ওড়িশি প্রশিক্ষণ শুরু করেছিলেন। তারপর ১৯৭২ সালে তিনি গঙ্গাধর প্রধানের কাছ থেকে প্রশিক্ষণ গ্রহণ করেছিলেন। এছাড়াও তিনি পঙ্কজ চরণ দাস, কেলুচরণ মহাপাত্র, সংযুক্তা পাণিগ্রাহী এবং সোনাল মানসিংয়ের কাছ থেকে নৃত্য বিন্যাসের দিকনির্দেশনা পেয়েছেন। তিনি নির্মল মোহান্তি ও শান্তনু দাসের কাছ থেকে ওড়িশি সংগীতের প্রশিক্ষণও পেয়েছেন। নৃত্যশিল্পী ও নৃত্য পরিকল্পনাকার হিসাবে অরুণা মোহান্তির প্রায় পাঁচ দশকের অভিজ্ঞতা রয়েছে। তিনি তাঁর শিল্পকে সমসাময়িক এবং সামাজিক সমস্যাগুলি পরীক্ষা করতে ব্যবহার করেছেন; উদাহরণস্বরূপ. নারীতে তিনি লিঙ্গবাদী রীতিনীতি এবং সমাজের মহিলাদের অবস্থানের বিষয়টি সীতা, দ্রৌপদী, মন্দোদরী ও নির্ভয়ার মতো ভারতীয় সাহিত্য ও ইতিহাসের বেশ কয়েকটি নারীর জীবন এবং গল্পের মাধ্যমে অনুসন্ধান করেছেন। তিনি শাস্ত্রীয় ভাস্কর্যে পুরুষ নৃত্যশিল্পীর প্রতিনিধিত্ব এবং স্বাধীনতা পরবর্তী যুগে ওড়িশির বিবর্তনের মতো বিষয়গুলোতে মনোনিবেশপূর্বক নাচ নিয়ে গবেষণা পরিচালনা করেছেন। তিনি মার্কিন যুক্তরাষ্ট্রের বিভিন্ন বিশ্ববিদ্যালয় যেমন ক্যালিফোর্নিয়া বিশ্ববিদ্যালয়, ইউনিভার্সিটি অফ সাউথ ক্যারোলাইনা এবং কর্নেল ইউনিভার্সিটিসহ একাধিক বিশ্ববিদ্যালয়ের ভিজিটিং স্কলার বা পরিদর্শক পণ্ডিত ছিলেন। পদ্মশ্রী, ভারত সরকার, ২০১৬-১৭ রাজ্য সংগীত নাটক আকাদেমি পুরস্কার, ওড়িশা সরকার, ২০১৪[তথ্যসূত্র প্রয়োজন] কেন্দ্রীয় সংগীত নাটক আকাদেমি পুরস্কার, ভারত সরকার, ২০১০ সংযুক্তা পাণিগ্রাহী স্মৃতি জাতীয় পুরস্কার, ২০০১ মহরি পুরস্কার, গুরু পঙ্কজ চরণ গবেষণা ফাউন্ডেশন, ১৯৯৭ ভারত ভবন পুরস্কার, ভারতের রাষ্ট্রপতি কর্তৃক প্রদত্ত জগন্নাথ সংস্কৃতি বিকাশ পরিষদ পুরস্কার[তথ্যসূত্র প্রয়োজন] "CUR_TITLE"। sangeetnatak.gov.in (ইংরেজি ভাষায়)। ২০১৯-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৮-২৯।  "Aruna Mohanty"। sangeetnatak.gov.in (ইংরেজি ভাষায়)। ২০১৯-০১-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৯-১১।  "Interview - Aruna Mohanty: The thinking dancer - Sutapa Patnaik"। www.narthaki.com। সংগ্রহের তারিখ ২০১৮-০৯-১১।  "Aruna Mohanty: Challenging Gender Stereotypes Through Dance"। eShe (ইংরেজি ভাষায়)। ২০১৭-০৯-২৫। সংগ্রহের তারিখ ২০১৮-০৯-১১।  "Aruna Mohanty"। sruti.com। সংগ্রহের তারিখ ২০১৯-০১-১৩।  "Padma Shri Guru Aruna Mohanty"। Shipra Avantica Mehrotra (ইংরেজি ভাষায়)। সংগ্রহের তারিখ ২০১৯-০১-১৪।
বাংলাদেশ ইউনেস্কো জাতীয় কমিশন

বাংলাদেশ ইউনেস্কো জাতীয় কমিশন ইউনেস্কো ও অন্যান্য উন্নয়ন সংস্থা এবং অলাভজনক সংস্থার সাথে উন্নয়ন কার্যক্রমের সমন্বয় সাধনের জন্য শিক্ষা মন্ত্রণালয়ের আওতাধীন বাংলাদেশ সরকারের একটি নিয়ন্ত্রক সংস্থা। মহিবুল হাসান চৌধুরী বাংলাদেশ ইউনেস্কো জাতীয় কমিশনের চেয়ারম্যান। মোহাম্মদ মাহবুব হোসেন কমিশনের সাধারণ সম্পাদক। "More information - Bangladesh"। UNESCO (ইংরেজি ভাষায়)। সংগ্রহের তারিখ ২৪ জানুয়ারি ২০২১।  "বাংলাদেশ ইউনেস্কো জাতীয় কমিশন"। bncu.gov.bd (ইংরেজি ভাষায়)।  "বাংলাদেশ ইউনেস্কো জাতীয় কমিশন"। bncu.portal.gov.bd (ইংরেজি ভাষায়)। সংগ্রহের তারিখ ২৪ জানুয়ারি ২০২১।  "বাংলাদেশ ইউনেস্কো জাতীয় কমিশন"। bncu.portal.gov.bd (ইংরেজি ভাষায়)। সংগ্রহের তারিখ ২৪ জানুয়ারি ২০২১।
শর্মিলা মুখোপাধ্যায়

শর্মিলা মুখোপাধ্যায় (মুখার্জি) একজন ওড়িশি নৃত্যশিল্পী ও নৃত্য পরিকল্পনাকার (কোরিওগ্রাফার) এবং গুরু কেলুচরণ মহাপাত্রের শিষ্য। তিনি বেঙ্গালুরুর সঞ্জলি সেন্টার ফর ওড়িশি ডান্সের প্রতিষ্ঠাতা ও শৈল্পিক পরিচালিকা, এটি ২০০৪ সালে প্রতিষ্ঠিত হয়েছিল। তিনি মহরী পুরস্কারপ্রাপ্তদের একজন। ১৬ বছর বয়সে শর্মিলা মুখোপাধ্যায় কবি রবীন্দ্রনাথ ঠাকুরের জন্মবার্ষিকীতে নৃত্যনাট্য 'চণ্ডালিকা'-তে প্রধান চরিত্র 'প্রকৃতি'র ভূমিকায় অভিনয় করেছিলেন, যেটি তাঁর লাবণ্যের জন্য সমালোচকদের দৃষ্টি আকর্ষণ করেছিল। তিনি ১৯৮৪ সালে গুরু কেলুচরণ মহাপাত্রের অধীনে ওড়িশি প্রশিক্ষণ শুরু করেছিলেন। সবশেষে তিনি শ্রীমতি কলানিধি নারায়ণনের কাছ থেকে নৃত্যাভিনয়ের দিকনির্দেশনা পেয়েছিলেন এবং শ্রীমতি সংযুক্তা পাণিগ্রাহী কর্তৃক পরিচালিত কর্মশালায় অংশ নিয়েছিলেন। ২০০০ সালে শর্মিলা মুখোপাধ্যায় মিশিগান বিশ্ববিদ্যালয়ে একটি স্কলারশিপ বা শিক্ষাবৃত্তি অর্জন করেছিলেন এবং সেখানে তিনি নৃত্য বিচলন এবং রচনার প্রশিক্ষণ নিয়েছিলেন। শর্মিলা মুখোপাধ্যায় দূরদর্শনের একজন এ-গ্রেড তথা প্রথম স্তরের শিল্পী এবং ভারতীয় সংস্কৃতি সম্পর্কিত পরিষদের প্রতিষ্ঠিত শিল্পী। তিনি ভারত এবং ভারতের বাইরে বিভিন্ন দেশ যেমন ফিজি, মালয়েশিয়া, অস্ট্রেলিয়া, নিউজিল্যান্ড, ইতালি, মার্কিন যুক্তরাষ্ট্র, ইন্দোনেশিয়া, সংযুক্ত আরব আমিরাতের বিভিন্ন উৎসবে নৃত্য প্রদর্শন করেছেন । ২০০৪ সালে তিনি ওড়িশি নৃত্যের জন্য সঞ্জলি সেন্টার প্রতিষ্ঠা করেছেন। সঞ্জলি দলকে ভারত ও অন্যান্য দেশে উৎসবে অংশ নিতে ভারতের সংস্কৃতি মন্ত্রক কর্তৃক 'আউটস্ট্যান্ডিং' বিভাগে নথিভুক্ত করা হয়েছে। তিনি বেঙ্গালুরুতে 'প্রবাহ' শিরোনামে একটি বার্ষিক ওড়িশি অনুষ্ঠানের উপস্থাপনা করছেন। এর সাম্প্রতিক সংস্করণটি মঞ্চস্থ হয়েছে 'সূক্ষ্ম' শিরোনামে। সুর সিঙ্গার সংসদ (মুম্বই) থেকে সিঙ্গার মণি পুরস্কার কর্ণাটক থেকে কলাগৌরব পুরস্কার কলকাতা থেকে শিরোনাম পুরস্কার গুরু পঙ্কজ চরণ দাস ফাউন্ডেশন থেকে মহরী পুরস্কার "In the memory of her guru"। The Hindu (ইংরেজি ভাষায়)। সংগ্রহের তারিখ ২০১৭-০৯-১১।  "Sharmila Mukherjee – Odissi dancer | India School News"। www.indiaschoolnews.com (ইংরেজি ভাষায়)। সংগ্রহের তারিখ ২০১৭-০৯-১১। [স্থায়ীভাবে অকার্যকর সংযোগ] "Classical dancers in Bengaluru explore feminism through lesser-known mythological characters"। The Economic Times। ২০১৭-০৩-২৮। সংগ্রহের তারিখ ২০১৭-০৯-১২।  "Sharmila Mukerjee's Oddissi production gives a new dimension to the character Kaikeyi"। The New Indian Express। সংগ্রহের তারিখ ২০১৭-০৯-১২।  Paul, G. S. (২০১৪-০৭-২৪)। "Rainbow of artistry"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৭-০৯-১২।  "Tech city's date with Odissi"। The Telegraph। সংগ্রহের তারিখ ২০১৭-০৯-১২।  Chakra, Shyamhari (২০১৬-০৫-০৫)। "Pravaha, the journey continues"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৭-০৯-১২।  "Noted Odissi Danseuse Sharmila Mukerjee and her troupe Sanjali present 'Sookshma'"। www.pocketnewsalert.com (ইংরেজি ভাষায়)। সংগ্রহের তারিখ ২০১৭-০৯-১২।  Desk, Odisha Sun Times Editorial। "Sharmila Mukerjee to receive Mahari Award for 2016 | OdishaSunTimes.com"। odishasuntimes.com (ইংরেজি ভাষায়)। সংগ্রহের তারিখ ২০১৭-০৯-১২। [স্থায়ীভাবে অকার্যকর সংযোগ]
শোভনা সহজানানন

শোভনা সহজানানন (জন্ম: ২৬ এপ্রিল, ১৯৮৭) ভারতীয় বংশোদ্ভূত একজন মালয়েশীয়-ভারতীয় ধ্রুপদী নৃত্যশিল্পী। সহজানানন ওড়িশি, ভরতনাট্যম এবং বলিউডের ধ্রুপদী নৃত্যের ধরনগুলোতে বিশেষ জ্ঞান অর্জন করেছেন। তিনি খুব অল্প বয়সেই নাচের প্রশিক্ষণ শুরু করেছিলেন। তিনি গুরু দেবী মহেশ্বরানের অধীনে ভরতনাট্যম অধ্যয়ন করেছিলেন এবং পরে গুরু রমলি ইব্রাহিমের নজরদারিতে ওড়িশির চর্চা করেছিলেন। ২০১২ সালের মে মাসে তাঁর বোন শালিনীর সাথে তিনি আরঙ্গেত্রম পরিবেশন করেছিলেন। তিনি কুয়ালালামপুর পারফর্মিং আর্টস সেন্টারে (কেএলপিএসি) বলিউডের নৃত্যও শিখিয়েছেন। সহজানানন নৃত্য পরিকল্পনা বা কোরিওগ্রাফি, কর্মশালা, প্রদর্শনের মাধ্যমে নৃত্যশিক্ষা পরিচালনা এবং নতুন ভরতনাট্যম, বলিউড, আধুনিক/ধ্রুপদী ফিউশন এবং পরীক্ষামূলক নৃত্য তৈরি করেন। ২০১১ সালের অক্টোবরে তিনি কুয়ালালামপুর পারফর্মিং আর্টস সেন্টারের শর্ট অ্যান্ড সুইট নৃত্য উৎসবে পরিবেশন করেছিলেন। সহজাণনানন এখন সিঙ্গাপুরে অবস্থান করলেও প্রতি মাসে কুয়ালালামপুরে ভ্রমণ করেন। তিনি বর্তমানে বিভিন্ন জায়গায় শিক্ষকতা/ নাচ/কোরিওগ্রাফ করার পাশাপাশি ফ্রিল্যান্সিং করছেন। তিনি স্থানীয় পরিবেশন শিল্পকলার দৃশ্যে অবদান রাখার চেষ্টা করেন। তিনি নতুন ধ্রুপদী এবং সমসাময়িক বিষয়গুলোতে নাচ, শেখানো এবং কোরিওগ্রাফ করতে ফ্রিল্যান্স কাজের সুযোগ খুঁজছেন। কুয়ালালামপুর পারফর্মিং আর্টস সেন্টার - বলিউড নৃত্য ক্লাস লিভিং আর্টস ওয়েব্যাক মেশিনে আর্কাইভকৃত ২৫ এপ্রিল ২০১২ তারিখে - শিক্ষকমণ্ডলী নতুন স্ট্রেইটস টাইমস ইয়াএসএনআই ওয়েব্যাক মেশিনে আর্কাইভকৃত ৩ মার্চ ২০১৬ তারিখে শোভনা সহজানানন ওয়েব্যাক মেশিনে আর্কাইভকৃত ৩ মার্চ ২০১৬ তারিখে থিংস টু ডু কোরিয়া[স্থায়ীভাবে অকার্যকর সংযোগ] শোভনা সহজানানন রচিত কালারফুল বলিউডের প্রকাশনা টাইম আউট, নতুনদের জন্য শোভনা সহজানাননের সাথে কুয়ালালামপুর বলিউড নাচ অভিনেতা স্টুডিও একাডেমি কোর্স
হিস্টোরিয়া স্কলাস্টিকা

হিস্টোরিয়া স্কলাস্টিকা দ্বাদশ শতাব্দীর বাইবেল ভাষান্তর যা ফরাসি ধর্মতাত্ত্বিক লেখক পেট্রাস কমেস্টর মধ্যযুগীয় ল্যাটিন ভাষায় লিখে গেছেন। এখানে বাইবেলের বিষয়বস্তু উল্লেখ করার পাশাপাশি গীর্জার ফাদার ও উৎকৃষ্ট পন্ডিতদের বিভিন্ন কাজের ব্যাপারে উল্লেখ রয়েছে। এটি লেখার উদ্দেশ্য ছিল মধ্যযুগের ইউরোপের সর্বজনীন ইতিহাসের ব্যাপারে ধারণা দেওয়া। হিস্টোরিয়া স্কলাস্টিকা ইউনিভার্সিটি অফ প্যারিস, অক্সফোর্ড বিশ্ববিদ্যালয় ও অন্যান্য কিছু বিশ্ববিদ্যালয় এর মূল পাঠ্যক্রমের আবশ্যক বিষয় ছিল। এছাড়াও ১১৭৩ সালের দিকে এটি বাইবেল সম্বন্ধনীয় জ্ঞান অর্জনের জন্য অন্যতম গুরুত্বপূর্ণ একটি মাধ্যম হিসেবে ভূমিকা রেখেছে। যদিও ১৩৫০ এর পরে হিস্টোরিয়া স্কলাস্টিকা ধীরে ধীরে পরিবর্তন হওয়া শুরু হয়। বইটি প্রায় সে সময়ের সকল ইউরোপীয় আঞ্চলিক ভাষা তে অনুবাদ করা হয়েছে। অনুচ্ছেদের ভাষান্তর এবং সংক্ষিপ্তকরণের বেশিরভাগই হয়েছে লাতিন ও সেদিকের অন্যান্য আঞ্চলিক ভাষায়। হিস্টোরিয়া স্কলাস্টিকা পৃথিবীর অন্যতম একটি ইনকিউন্যাবল। ইনকিউন্যাবল হলো এমন কিছু হস্তলিখিত পুস্তক যা ইউরোপে ষোড়শ শতাব্দীর আগে ছাপানো হয়েছে। Morey, James H. (জানুয়ারি ১৯৯৩)। "Peter Comestor, Biblical Paraphrase, and the Medieval Popular Bible"। Speculum। 68 (1): 6–35। ডিওআই:10.2307/2863832।  Jones, Gareth; Arrandale, Rick (২০০৭)। Blackwell Companion to Modern Theology। Blackwell। পৃষ্ঠা 136। আইএসবিএন 1-4051-5975-8।  Ma'oz, Moshe (২০০৯)। The Meeting of Civilizations: Muslim, Christian, and Jewish। Sussex Academic Press। পৃষ্ঠা 48–50। আইএসবিএন 1-84519-395-4।  Seybolt, Robert Francis (জুলাই ১৯৪৬)। "The Legenda Aurea, Bible, and Historia Scholastica"। Speculum। 21 (3): 339–342। ডিওআই:10.2307/2851378।
শতক (ভূমি পরিমাপের একক)

শতক হলো বাংলাদেশ ও ভারতে প্রচলিত একটি ভূমি পরিমাপের একক। ২০শ শতাব্দীর মাঝামাঝিতে উভয় দেশে এককের মেট্রিকীকরণের ফলে সরকারিভাবে এই পরিমাপ অপ্রচলিত হয়ে যায়। তবে বাংলাদেশ ও ভারতের পশ্চিমবঙ্গ রাজ্যের গ্রামীণ অঞ্চলে এককটি এখনও ব্যবহৃত হয়। এছাড়া পূর্ব আফ্রিকাতেও ভূমি পরিমাপের জন্য “ডেসিমাল” নামে অনুরূপ একক প্রচলিত আছে। ১ শতক জমি ৪৩৫.৬ বর্গফুট বা ৪০.৫০৫৭ বর্গমিটারের সমান। এটি প্রায় ১/১০০ একরের সমান। দক্ষিণ এশিয়ায় পরিমাপের প্রথাগত এককসমূহের তালিকা "three decimal land (1,306 square feet)"।  "sq feet decimal" (পিডিএফ)।  http://www.ndtv.com/india-news/25-679-mahadalit-landless-families-to-get-plots-in-bihar-587232 "Decimal"। sizes.com। সংগ্রহের তারিখ ২০০৭-০২-১৯।  Sizes, grades, units, scales, calendars, chronologies
এলোরা পট্টনায়েক

এলোরা পট্টনায়েক (জন্ম: ৫ সেপ্টেম্বর, ১৯৬৮) একজন কানাডীয় ওড়িশি নৃত্যশিল্পী এবং চলচ্চিত্র, টেলিভিশন ও মঞ্চ অভিনেত্রী। এলোরা পট্টনায়েক জন্মগ্রহণ করেছিলেন কানাডার অন্টারিওর টরন্টোতে। তিনি তাঁর বাবা-মা প্রমোদ এবং চিত্রলেখা পাটনায়েকের প্রথম সন্তান এবং তিনি তাঁর ভাই দেবরাজ পট্টনায়েকের চেয়ে সাত বছরের বড়। তাঁর বাবা-মা ভারতের উড়িষ্যা (বর্তমানে ওড়িশা) রাজ্যে জন্মগ্রহণ করেছিলেন এবং ১৯৬০-এর দশকে কানাডায় অভিবাসিত হয়েছিলেন। তরুণ বয়সে পট্টনায়েক তাঁর পরিবার নিয়ে অসংখ্যবার ভারতে ভ্রমণ করেছিলেন। তাঁর জন্মের পর তাঁর বাবা-মা প্রথমে অন্টারিওর ওকভিল এবং তারপরে অন্টারিওর বার্লিংটনে চলে গিয়েছিলেন। সেখানে তিনি এম.এম. রবিনসন হাই স্কুলে পড়াশোনা করেন । ১৯৮৬ সালে, প্রয়াত পদ্ম বিভূষণ কেলুচরণ মহাপাত্র তাঁকে প্রশিক্ষণ দেবার জন্য নির্বাচিত করেছিলেন এবং তিনি তখন ভারতের ওড়িশার ওড়িশি গবেষণা কেন্দ্রে পড়াশোনা করতে গিয়েছিলেন। পট্টনায়েকের প্রথম এবং প্রাথমিক নৃত্যের গুরু ছিলেন তাঁর মা, যিনি খুব অল্প বয়স থেকেই তাঁকে ওড়িশি নৃত্যশিল্পী হিসাবে প্রশিক্ষণ দিতে শুরু করেছিলেন। তিনি প্রয়াত পদ্মশ্রী পঙ্কজ চরণ দাস, প্রয়াত পদ্মবিভূষণ কেলুচরণ মহাপাত্র, পদ্মশ্রী সংযুক্তা পাণিগ্রহী এবং পদ্মশ্রী গঙ্গাধর প্রধানের মতো প্রশিক্ষকদের প্রশিক্ষণও পেয়েছেন। তিনি আমেরিকান একাডেমি অফ ড্রামাটিক আর্টসের স্নাতক। ১৯৯২ থেকে ১৯৯৪ সাল পর্যন্ত তিন বছর যাবত তিনি এখানে শিক্ষালাভ করেছিলেন। ২০০৯ সালে ওয়াইটিভির কানাডীয় টেলিভিশন ধারাবাহিক হাউ টু বি ইন্দিতে তিনি ইন্দি মেহতার মা জ্যোতি মেহতার চরিত্রে অভিনয় করেছিলেন। ২০১০ সালে তিনি এর আরো একটি মরশুমেও অভিনয় করেছিলেন। পট্টনায়েক ১৯৮০এর দশকের মাঝামাঝি থেকে ওড়িশি নৃত্য শিখাচ্ছেন। নব্বইয়ের দশকের গোড়ার দিকে, তিনি চিত্রলেখা নৃত্য একাডেমির নির্বাহী পরিচালক হিসাবে দায়িত্ব গ্রহণ করেছিলেন। "Ellora Patnaik"। সংগ্রহের তারিখ ২১ ফেব্রুয়ারি ২০২১।  Press release (আগস্ট ৪, ২০১০)। "Corus Entertainment Announces Its Fall 2010 Programming Lineup for YTV, Nickelodeon and Treehouse"। www.digitaljournal.com। সংগ্রহের তারিখ অক্টোবর ১০, ২০১৩।  ইন্টারনেট মুভি ডেটাবেজে এলোরা পট্টনায়েক (ইংরেজি) চিত্রলেখা ওড়িশি ডান্স ক্রিয়েশন্স ওয়েবসাইট "মীরা নায়ারের নতুন মেয়ে"
গামিনি পেরেরা

কাহাওয়ালাগে গামিনি পেরেরা (সিংহলি: ගාමිණි පෙරේරා; জন্ম: ২২ মে, ১৯৬৪) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে অ্যান্টোনিয়ান্স স্পোর্টস ক্লাব, গালে ক্রিকেট ক্লাব ও মোরাতুয়া স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন গামিনি পেরেরা। ১৯৮৩-৮৪ মৌসুম থেকে ২০০১-০২ মৌসুম পর্যন্ত গামিনি পেরেরা’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন গামিনি পেরেরা। ২ মার্চ, ১৯৮৬ তারিখে ক্যান্ডিতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি। "Players / Sri Lanka / ODI caps"। Cricinfo। সংগ্রহের তারিখ ২০ ফেব্রুয়ারি ২০২১।  "Sri Lanka ODI Batting Averages"। Cricinfo। সংগ্রহের তারিখ ২০ ফেব্রুয়ারি ২০২১।  "Sri Lanka ODI Bowling Averages"। Cricinfo। সংগ্রহের তারিখ ২০ ফেব্রুয়ারি ২০২১।  কৌশিক অমলিন অ্যাশলে ডি সিলভা প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে গামিনি পেরেরা (ইংরেজি) ক্রিকেটআর্কাইভে গামিনি পেরেরা (সদস্যতা প্রয়োজনীয়) (ইংরেজি)
পাটনা সাহেব বিধানসভা কেন্দ্র

পাটনা সাহেব বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এটি পাটনা সাহেব লোকসভার ৬টি বিধানসভা কেন্দ্রের একটি। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। "Patna East MLA and Now Patna Sahib constituency"। www.election.in। উদ্ধৃতি টেমপ্লেট ইংরেজি প্যারামিটার ব্যবহার করেছে (link)